Kaistarniemi

Kaistarniemi () on Turun kaupunginosa, joka sijaitsee Hirvensalon saaren kaakkoiskulman samannimisellä niemellä. Niemen kärjessä on Papinsaaren kaupunginosa. 

Kaistarniemen tilastoalueen asukasmäärä on 2010-luvun alkupuoliskon vuosina ollut runsaat 650 henkeä. Vuonna 2009 Kaistarniemi oli Turun kolmanneksi hyvätuloisin pienalue läheisten Papinsaaren ja Friskalan jälkeen.

Kaistarniemessä sijaitsevat muun muassa Pyhän Henrikin ekumeeninen taidekappeli (Seiskarinkatu 35) sekä Harry Kivijärven veistos Teema (Kuhanpuisto, Rälssinkatu 1). Seiskarinkadun päässä rannalla on Lounais-Suomen Syöpäyhdistyksen palvelukeskus Meri-Karina.

Kaistarniemen rakentaminen alkoi vuonna 1989 valmistuneesta ensimmäisen osan rakennuskaavasta. Sanan kaistare sanotaan tarkoittavan verkonkuivatuspaikkaa, ja alueen uusien katujen nimistö on siksi otettu kalastusvälineistä: Nuottakatu, Rysäkatu, Mertakuja jne.

Lähteet

 

Turun kaupunginosat
Hirvensalo
Maarian kylät